| *To Your Eternity* |
| --- |
| 不滅のあなたへ  ('**To Your Eternity'**) |
| **Genre** | fantasia, seikkailu, yliluonnollinen, draama
 |
| Manga |
| **Tekijä** | Yoshitoki Ooima |
| **Julkaisija** | Shounen Magazine, Kodansha |
| **Sarjajulkaisulehti** | Shounen Magazine |
| **Ensimmäinen painatus** | 9.1.2016 – |
| **Kirjojen lukumäärä** | 13 (suomeksi 0)
 |
| TV-anime: *To Your Eternity* |
| **Ohjaaja** | Masahiko Murata |
| **Studio** | Brain's Base |
| **Lähetyskanavat** | NHK Enterprises, Crunchyroll |
| **Alkuperäinen lähetyskierros** | 12.4.2020 – |
| **Jaksojen määrä** | 20-
 |

**To Your Eternity** (jap. 不滅のあなたへ, *Fumetsu no Anata e*) on Yoshitoki Ōiman luoma mangasarja, josta on tehty myös animesarja. Sarjan tarina kertoo kuolemattomasta "Fushiksi" kutsutusta olennosta, jonka päämäärä on kerätä tietoa maapallon elämästä. Fushi on tarinan alussa pelkkä pienikokoinen eloton helmi, mutta Fushilla on kyky muuttua asioiksi joista "se" saa kerättyä tarpeeksi tietoa. Eräänä päivänä Fushi muuttuu sattumoisin kuoleeksi suden raadoksi ja täten hän saa aivojen myötä tietoisuuden jonka avulla hän "herää henkiin". Sarja seuraa Fushin matkoja hänen tutkiessaan maapalloa, sekä Fushin taisteluita niinkutsuttuja "knokker" hirviöitä vastaan. Sarjan edetessä Fushi saa itselleen lukuisia eri muotoja kuolleista eläimistä, sekä ihmisistä.

Manga
-----

Japanilainen Shounen Magazine lehti alkoi julkaista Yoshitoki Ooiman luomaa To Your Eternity mangasarjaa 9.11.2016 lähtien. Myöhemmin Kodansha kirjankustantamo alkoi julkaista sarjaa erillisinä mangapanoksina englannin kielellä. Tämän lisäksi manga on luettavissa suoraan netissä Crunchyroll suoratoistopalvelussa, sekä Amazonin Kindle palvelusta.

Anime
-----

Animaatiostudio Brain's Base toteutti mangaan pohjautuen animesarjan, jonka ensimmäinen jakso julkaistiin 12.4.2020. Animen japanilaisesta TV levityksestä vastaa NHK Enterprises.

Japanin ulkopuolisesta levityksestä vastaa Crunchyroll suoratoistopalvelu, josta anime on nähtävillä maailmanlaajuisesti.

Jaksoja on tarkoitus julkaista aluksi 20 kappaletta, ellei sopimusta toisesta tuotantokaudesta tehdä myöhemmin.

Sarjan hahmoja
--------------

Sarjan päähenkilö on kuolematon **Fushiksi** kutsuttu olento, joka on sarjan alussa eloton helmi, mutta joka saa tietoisuuden kopioimalla itselleen suden raadon. Myöhemmin Fushi kerää itselleen muodoiksi muitakin kuolleita eläimiä, sekä ihmisiä. Fushin ympäristö kasvattaa häntä sen mukaan mitä hänen ympärillään tapahtuu. Aluksi Fushi on hyvin eläimellinen, myös ihmisen muodoissa, mutta hän alkaa vähitellen kasvaa sitä enemmän ihmisenlaiseksi, mitä enemmän ihmisiä hän tapaa sarjan aikana. 

Fushin on luonut salaperäinen **Kansatsusha,** joka on Jumalaan verrattavissa oleva hahmo. Hän toimii myös sarjan kertojana. Kansatsusha loi Fushin, koska halusi kokeilla kuolemattomuuteen liittyviä teorioita ja valitsi maapallon alueeksi, jossa hän totetuttaa tämän kokeen. Fushi kykenee myöhemmin kommunikoimaan Kansatsushan kanssa, mutta Kansatsusha ei suostu suoranaisesti vaikuttamaan asioihin, joita Maapallolla tapahtuu, koska hänen omien sanojensa mukaan tämä pilaisi kokeen tarkoituksen. Täten Kansatsushan antama apu Fushille on hyvin rajallista. Yleensä Kansatsusha suostuu auttamaan Fushia ainoastaan antamalla varoituksen, mikäli niinkutsuttu "knocker hirviö" on lähellä. Se että Kansatsusha auttaisi Fushia millään muulla tavalla on sarjassa erittäin harvinaista, eikä Kansatsusha välitä siitä mikäli kokeen seurauksena kuolee ihmisiä, tai muita maapallon eliöitä.

**Knocker** hirviöt ovat salaperäisiä maan-alla eläviä olentoja, jotka pitävät huolen siitä, että luonnollinen kuoleman kiertokyky pysyy maanpäällä. Koska Fushi on maanpäälle kuulumaton kuolematon olento, knocker hirviöt ottavat Fushin kohteekseen, yrittäen löytää keinon tappaa Fushin, kumoten hänen kuolemattomuutensa. Kun Fushi kasvaa sarjan aikana, myös knocker hirviöt muuttuvat älykkäämmiksi, ja niiden yritykset tappaa Fushi muuttuvat entistä raaemmiksi, usein surmaten lukuisia sivullisia ihmisiä, sekä eläimiä.

**Nimetön poika** on pohjoisen ameriikan arktiseen erämaahan hylätty inuiittipoika, joka on ensimmäinen ihminen, jonka Fushi tapaa. Nimetön poika on viettänyt erämäässa 5-vuotta yksin eristyksissä, ilman muita ihmiskontakteja. Pojan unelma on löytää hänen perheensä, jonka jäsenet vaelsivat pois erämaasta, silloin kun poika oli vielä pieni. Erämaa on kuitenkin suuri, ja sieltä pois pääseminen on hengenvaarallinen matka. Pojan asenne on kuitenkin positiivinen, ja poika ottaa ilolla vastaan myös matkan aikana koituvat vaikeudet. Pojan pahin pelko on jäädä erämaahan yksin, loppuelämäkseen.

**March** on nuori intiaani tyttölapsi, joka on tuomittu kuolemaan hänen kotikylänsä perinteisessä rituaalissa, jossa hänet on tarkoitus syöttää vuorten jumalalle uhrilahjana. March ei halua kuolla, koska hänellä on unelma kasvaa aikuiseksi ja perustaa perhe. March on kuitenkin valmis uhraamaan itsensä kylänsä rituaalille, jotta muita kylän lapsia ei tarvitse surmata hänen puolestaan. March leikkii usein äitiä, ja täten hänestä tulee myöhemmin symbolisesta näkökulmasta Fushin äiti.

**Parona** on nuori nainen, joka on Marchin lastenvahti. Hän ottaa tehtäväkseen pelastaa Marchin hengen hinnalla millä hyvänsä, kun heidän heimonsa päättää että March täytyy uhrata vuorten Jumalalle uhrilahjana. Parona ottaa hätiköiden matkaan mukaan aseeksi jousipyssyn, vaikka hän on surkea ampumaan sillä. Jäädessään kiinni, Parona menettää toivonsa Marchin pelastamisesta, kunnes tapaa Fushin. Paronan sanotaan olevan nerokas ja tarkkaavainen, vaikkakin hänen todellinen persoonansa elää lujasti kiinni Marchin harteilla.

**Pioran** on Takunahan kylästä kotoisin oleva vanha shamaani, joka on keskeisessä osassa rituaalia, jossa March on märätty uhrattavaksi. Hän joutuu mukaan Fushin matkaan Hayasen määräyksestä.

Pioran ajattelee hänen elämänsä olevan iänsä vuoksi jo lukkoon lyöty, eikä hän usko siihen että hänen elämässään voisi tapahtua enää käänteitä. Tästä huolimatta Pioran janoaa vapautta, ja hänellä on unelma viettää viimeiset vuotensa matkustaen. Pioranilla on elossa miestuttava menneisyydestään, mutta hänen jälleen näkeminen vaikuttaaa hyvin epätodennäköiseltä.

**Hayase** on Yanome kaupungin korkean tason viranomainen, ja johtaa osaa kaupungin armeijasta. Sarjan alussa hänen työnsä on valvoa ympäröivien kuntien uskonnollisia rituaaleja. Hänen työkuvionsa kuitenkin muuttuu lopullisesti, kun hän löytää Fushin, jolloin Hayase ottaa Fushin kasvattamisen elämäntehtäväkseen. Hayase on hyvin maltillinen sotapäälikkö, joka ei anna tunteiden vaikuttaa päätöksentekoon, vaikka hän saattaa välillä vaikuttaa äkkipikaiselta.

**Gugu** on nuori poikalapsi, joka joutui köyhyyteen sen jälkeen, kun hänen isoveljensä hylkäsi hänet päästäkseen töihin. Gugun elämä kääntyy entistä pahempaan suuntaan, kun hän joutuu karavaanionnettomuuteen, yrittäessään puolustaa samanikäistä tyttöä, johon hän on ihastunut. Onnettomuudessa Gugu loukkaantuu vakavasti, menettäen osan kehostaan vammautuen loppuelämäkseen. Tämän myötä hän menettää elämänhalunsa, kunnes eräänä päivänä hän kohtaa sattumoisin Fushin. Gugu etsii vastausta kysymykseen siitä miten ihmisen pitäisi jatkaa elämää, jos kaikki itselleen tärkeät asiat on jo menetetty.

**Tonari** **Dalton** on pelätyn Janandan saaren nuorisovanki, jonne ihmiset lähetetään kuolemaan. Hän on perustanut saarella useista lapsista koostuvan selviytymisryhmän, jonka päälikkönä hän toimii. Hän on elänyt saaren vaarallisissa oloissa suuren osan elämästään, ja on täten tottunut ryöstämään, ja jopa tappamaan muita saaren asukkaita pysyäkseen hengissä. Tonarilla on Ricard niminen lemmikkipöllö, joka auttaa Tonaria taisteluissa levittämällä tappavaa myrkkyä muihin ihmisiin. Tonari ylläpitää kirjaa, johon hän kirjoittaa tietoa saaren tapahtumista. Saaren erittäin vaikeista oloista huolimatta Tonarilla on vankka usko jumalaan ja jumalan antamaan armahdukseen. Tonari on hyvin manipuloiva johtaja, mutta välittää suuresti muista ryhmän lapsista.

Lähteet
-------

1. 1 2  Fumetsu no Anata e (manga) *Myanimelist*.  9.11.2016. Viitattu 14.4.2020. Englanti
2. 1 2 3  Fumetsu no Anata e (anime) *Myanimelist*.  2020. NHK Enterprises, Crunchyroll. Viitattu 14.4.2020. Englanti
3. ↑  Yoshitoki Ooima: To Your Eternity - Volumes *Crunchyroll*.  9.11.2016. Viitattu 14.4.2020.
4. ↑  Kodansha To Your Eternity Manga *Kodansha*.  2016. Kodansha. Viitattu 14.4.2020. Englanti
5. 1 2  Crunchyroll > Manga > To Your Eternity *Crunchyroll*.  2016. Kodansha. Viitattu 14.4.2020. Englanti
6. ↑  Amazon > Your-Eternity-Vol-1 *Amazon*.  2016. Kodansha. Viitattu 14.4.2020. Englanti
7. 1 2  Crunchyroll > Anime > To Your Eternity *Crunchyroll*.  12.4.2020. NHK Enterprises. Viitattu 14.2.2020. Englanti, Japani
8. ↑  Mal - Kansatsusha "Black Hood" *Myanimelist*.  2016. Viitattu 14.4.2020. Englanti